31995R2390
L 244/60
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕO) № 2390/95 НА КОМИСИЯТА
от 11 октомври 1995 година
за изменение на Регламент (ЕИО) № 1538/91 относно въвеждането на подробни правила за прилагане на Регламент (ЕИО) № 1906/90 относно определени стандарти за търговията с птиче месо
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 1906/90 на Съвета от 26 юни 1990 г. относно определени стандарти за търговията с птиче месо (1), последно изменен с Регламент (ЕО) № 3204/93 (2), и по-специално членове 7 и 9 от него,
като има предвид, че Регламент (ЕИО) № 1538/91 на Комисията (3), последно изменен с Регламент (ЕО) № 3239/94 (4), определя подробните правила за прилагане на стандарти за търговията в сектор птиче месо;
като има предвид, че в светлината на опита следва да бъдат изменени някои определения, отнасящи се до черния дроб и предлагането на птичите трупове;
като има предвид, че мерките, предвидени в настоящия регламент, са в съответствие със становището на Управителния комитет по птичето месо и яйцата,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕИО) № 1538/91 се изменя, както следва:
1.
Първо тире от трета алинея на член 1, параграф 3 се заменя със следното:
„-
патешкият черен дроб е с тегло не по-малко от 300 г нето.“
2.
Второ и трето тире на член 2, параграф 1 се заменят със следното:
„-
с вътрешности,
-
без вътрешности.
Може да се добави думата „изкормени“.“
Член 2
Настоящият регламент влиза в сила на седмия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 11 октомври 1995 година.